**Напомена**: Mодел уговора представља садржину уговора који ће бити закључен са изабраним понуђачем. Понуђачи су дужни да попуне модел уговора и доставе га у понуди.

**МОДЕЛ УГОВОРА**

**УГОВОР О ЈАВНОЈ НАБАВЦИ ДОБАРА**

**Набавка горива за потребе возног парка ГO Савски венац, ЈН 2025/2**

***Закључен између:***

Наручиоца:

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: **Купац**)

и

Понуђач:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Продавац**),

***(у случају да понуду доставља група понуђача:)***

Овлашћени члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

***(у случају да понуђач наступа са подизвођачем:)***

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке број I-03-06-8.21/2025 oд 07.02.2025. године и Одлука Председника ГО Савски венац о додели уговора у поступка јавне набавке бр. I-03-06-8.\_\_\_\_/2025 од \_\_\_\_\_\_\_\_\_.2025. године

**ОПШТЕ ОДРЕДБЕ:**

Уговорне стране констатују:

* да је Купац, на основу члана 52. Закона о јавним набавкама („Сл. Гласник РС“ бр. 91/2019 и 92/2023) и Одлуке Председника Општине Савски венац о спровођењу поступка јавне набавке, спровео поступак јавне набавке добара ЈН 2025/2;
* Позив за подношење понуда објављен је на Порталу јавних набавки и на интернет страници наручиоца;
* Процењена вредност јавне набавке износи: \_\_\_\_\_\_\_\_\_\_\_\_\_\_\_\_\_\_ динара (попуњава купац)
* да је Продавац доставио понуду која у потпуности одговара спецификацији и условима из конкурсне документације која је оцењена као најповољнија, а која се налази у прилогу Уговора и саставни је део Уговора;
* да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели уговора.

***Предмет уговора***

***Члан 1.***

Предмет овог уговора је купопродаја горива за возни парк Општине Савски венац у свему према Понуди бр. \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_ 2025.године која је саставни део уговора (***попуњава Купац***).

Уговор се примењује даном закључења уговора.

Уговор се примењује након испуњења услова за престанак важења претходно закљученог уговора за предметнa добра, о чему ће Продавац бити обавештен писаним путем.

***Вредност уговора***

***Члан 2.***

Уговорне сатране сагласно утврђују да је вредност уговора једнака процењеној вредности набавке и износи \_\_\_\_\_\_\_\_\_\_\_\_\_\_\_ динара без ПДВ **(*попуњава Купац*).**

Цена се увећава на основу обрачуна ПДВ по стопи од 20%, тако да укупна вредност уговора не може прећи износ од \_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ,словима (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (попуњава Наручилац).

Уговорне стране су сагласне да се јединичне цене предмета јавне набавке могу променити у току трајања уговора, условљене кретањем цена нафте и нафтних деривата на тржишту, при чему се врше промене ценовника у складу са одлуком продавца. Фактурисање се врши по цени која важи на дан испоруке.

Уколико је закључно са последњим даном важења уговора вредност испоручених добара нижа од вредности наведене у ставу 1 овог члана Уговора, уговорне стране су сагласне да обе стране имају дуговања, односно потраживања само до вредности испоручених добара.

***Обавезе продавца***

***Члан 3***.

Уговорне стране су се споразумеле да Продавац врши испоруку уговореног добра на својим пумпама дефинисано као у понуди и спецификацији, које су саставни део уговора.

Уговорне стране су сагласне да се Продавац ослобађа обавезе испоруке горива у следећим случајевима:

-забрана или ограничење испоруке робе актом државних органа;

-недостатак сирове нафте;

-виша сила.

Када наступи неки од наведених разлога из претходног става, Продавац се обавезује да писменим путем, о томе одмах обавестити Купца, на један од уобичајених начина (факс, телефон, писмо,e-mail, путем званичне апликације или на други начин).

***Члан 4.***

Продавац се обавезује да Купцу изда картице.

Картица је средство евидентирања купопродајних трансакција нафтних деривата које врши Купац.

Картице се издају купцу након потписивања уговора сагласно Спецификацији возила које чине возни парк општине Савски венац, а која је саставни део уговора. Уколико дође до промене спецификације возила, Купац се обавезује да о томе одмах обавести Продавца писменим путем.

Уговорне стране сагласно утврђују да се по свакој картици утврђује дневни или месечни лимит, на основу достављених података од стране купца и утврђених месечних кредитних лимита од стране продавца.

Уговорне стране су дужне да изврше примопредају картица, о чему се саставља Записник о примопредаји који потписују овлашћени представници обе уговорне стране.

***Члан 5.***

Уговорне стране су се споразумеле да Купац сукцесивно преузима робу из предмета уговора на свим бензинским станицама у Републици Србији.

Продавац се обавезује да Купцу издаје фактуру за испоручену робу на полумесечном нивоу. Продавац уз фактуру доставља и спецификацију трошкова по појединачним картицама.

***Члан 6.***

Продавац гарантује квалитет испоручене робе по важећем Правилнику о техничким и другим захтевима за течна горива нафтног порекла.

***Обавезе купца***

***Члан 7.***

Купац преузима обавезу плаћања уговорних обавеза које доспевају до 31.12.2025. године, до износа предвиђеног у финансијском плану за 2025. годину, а обавезе плаћања након истека овог периода, вршиће се уз услов обезбеђења потребних средстава на основу Одлуке о буџету Градске општине Савски венац за 2026. годину, а све у складу са Уредбом о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Службени гласник РС“, бр. 21/2014 и 18/2019).

***Члан 8.***

Купац се обавезује да вредност преузете робе из става 1 овог члана уговора плати Продавцу у року од 15 дана од датума испостављене полумесечне фактуре.

Обавеза плаћања се сматра извршеном када Продавац прими новчану дознаку на свој текући рачун.

***Праћење извршења уговора***

***Члан 9.***

Купац се обавезује да одмах након закључења Уговора, посебним решењем именује лице задужено за праћење извршења уговора и о томе одмах обавештава продавца. Продавац се обавезује да одреди лице задужено за комуникацију и праћење извршења Уговора и одмах по закључењу уговора ступа у комуникацију са овлашћеним лицем купца у циљу правилне и благовремене реализације уговора.

Лице задужено за праћење извршења Уговора код Купца, одмах по закључењу уговора доставља продавцу списак возила, лимит потрошње горива за свако возило на дневном или месечном нивоу и на позив продавца преузима записнички картице за гориво.

Уговорне стране су сагласне да Купац има право на рекламацију квалитета и количине испоручене робе, у том случају је дужан да уложи приговор без одлагања, одмах након пријема робе, а у случају скривених мана одмах након сазнања за скривену ману.

У случају приговора на количину робе, купац одмах обавештава продавца ,који је дужан да упути Комисију за решавање рекламација која ће на лицу места утврдити чињенично стање и о томе сачинити заједнички рекламациони записник.

У случају приговора на квалитет робе, Купац одмах обавештава Продавца, који је дужан да упути стручно лице ради узорковања робе која се даје на анализу. У случају да анализа резултира да је испоручено добро лошијег квалитета од квалитета прописаног важећим Правилникомо техничким и другим захтевима за течна горива нафтног порекла, продавац се обавезује да одмах обезбеди квалитет горива у складу са уговореним квалитетом и надокнади евентуалну штету Купцу, коју може проузроковати употреба горива неодговарајућег квалитета.

Уколико Продавац пропусти да у назначеном року поступи у складу са одредбама из претходног става, Купац ће реализовати уговорну казну, а може и раскинути уговор под дефинисаним раскидним условима из члана 12. Уговора.

***Финансијско обезбеђење уговора***

***Члан 10.***

Продавац се обавезује да ће на име финансијског обезбеђења извршења посла доставити купцу један примерак бланко менице са Меничним овлашћењем, Потврду пословне банке о извршеној рагистрацији менице и фотокопију картона депо потписа у року од три дана од потписивања уговора.

Бланко соло меница које доставља Продавац издаје се:

-за добро извршење посла у вредности од 10% уговорене вредности добара без обрачунатог ПДВ-а односно без пореза на додату вредност).

Средство финансијског обезбеђења ће Наручилац активирати уколико продавац начини пропуст у извршењу својих обавеза утврђених Уговором, без обавезе да докаже или прикаже основе или разлоге за неиспуњење Уговора. Средство финансијског обезбеђења мора имати рок важења најмање 5 дана дужи од истека рока важности Уговора, с тим да се по потреби може продужити.

***Уговорна казна***

***Члан 11.***

Уколико Продавац не испуни или делимично испуни своје обавезе или не изврши испоруку уговореног добра по квалитету дефинисаном Уговором или престану са радом пумпе на местима као у Понуди продавца, или не поступи по рекламацији наручиоца, сагласан је да за сваки дан закашњења плати Наручиоцу на име уговорне казне износ од 0,5 промила од укупне цене вредности наручених, а не извршених уговорених обавеза, а уколико вредност укупне казне пређе износ од 5% од укупне уговорене вредности уговора без ПДВ, уговор се сматра раскинутим.

Одредбе Уговора о уговорној казни неће се примењивати ако је немогућност испуњења настала услед недозвољених радњи Купца и у случају немогућности испуњења уговора према Закону о облигационим односима.

***Измене и допуне уговора***

***Члан12.***

Уговорне стране су сагласне да се евентуалне измене и допуне уговора, у току трајања истог, могу вршити без спровођења новог поступка јавне набавке, у складу са одредбама чл 155. – 162. ЗЈН („Службени гласник РС“ 91/2019 и 92/2023), уколико се не мења природа уговора у односу на првобитно закључен уговор.

**Рок важења уговора**

**Члан 13.**

Уговор се закључује на период до 12 (дванаест месеци) од дана закључења уговора.

Уговор може престати пре истека наведеног периода, уколико дође до утрошка средства за предметну јавну набавку предвиђених Финансијским планом наручиоца.

***Раскид уговора***

***Члан 14***.

Уговор може престати и једностраним раскидом због неиспуњења уговорених обавеза, који свака од уговорних старана може дати у писаној форми, а нарочито када Продавац:

* два или више пута испоручи уговорено добро лошијег квалитета од предвиђеног;
* два или више пута испоручи предметно добро у неодговарајућој количини,а не поступи по рекламације купца у предвиђеном року;
* угаси пумпе на територији Савског венца које је навео у понуди или им промени радно време тако да не одговара Понуди коју је дао и
* у свим другим случајевима када Продавац не испуњава уговорене обавезе или их делимично испуњава или их не испуњава у року.

Купац задржава право једностраног раскида уговора услед наступања околности које не зависе од његове воље, а које представљају објективан разлог за немогућност извршења уговора као што је недостатак средстава за његову реализацију.

У случају једностраног раскида уговор се сматра раскинутим истеком рока од 8 (осам) дана од дана пријема писменог обавештења о раскиду.

У случају немогућности уручења писменог обавештења о раскиду- уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац.

У случају раскида уговора, уговорне стране су дужне да регулишу сва дуговања и потраживања, настала из уговора, односно да измире сва доспела, а неизмирена потраживања/дуговања, која су настале до дана раскида Уговора.

**Прелазне и завршне одредбе**

***Члан 15.***

Уговорне стране су сагласне да у случају настанка спорних ситуација исте решавају споразумно, у супротном уговара се надлежност Привредног суда у Београду.

***Члан 16.***

За све што овим Уговором није предвиђено, примењују се одредбе Закона о облигационим односима.

***Члан 17.***

Уговор је сачињен у 6 (шест) оригиналних примерака , од којих свака страна задржава по 3 (три).